CELEX: 32021R0426
Language: et
Date: 2021-03-10 00:00:00
Title: Komisjoni rakendusmäärus (EL) 2021/426, 10. märts 2021, millega parandatakse rakendusmäärust (EL) nr 1263/2011 seoses loaga kasutada Lactococcus lactis’t (NCIMB 30160) kõigi loomaliikide söödalisandina (EMPs kohaldatav tekst)

11.3.2021   
               
               
                  ET
               
               
                  Euroopa Liidu Teataja
               
               
                  L 84/18
               
            
         KOMISJONI RAKENDUSMÄÄRUS (EL) 2021/426,
         10. märts 2021,
         millega parandatakse rakendusmäärust (EL) nr 1263/2011 seoses loaga kasutada Lactococcus lactis’t (NCIMB 30160) kõigi loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) nr 1263/2011 (2) anti kümneks aastaks luba kasutada Lactococcus lactis’e (NCIMB 30160) preparaati kõikide loomaliikide söödalisandina.
                  
               
                     (2)
                  
                  
                     Luba muudeti seejärel komisjoni rakendusmäärusega (EL) 2020/1092 (3) vastavalt määruse (EÜ) nr 1831/2003 artikli 13 lõikele 2 seoses söödalisandi koostisega.
                  
               
                     (3)
                  
                  
                     Kavandatud muudatus ei puudutanud rakendusmääruses (EL) nr 1263/2011 sätestatud loa kehtivusaega, mis pidi lõppema 26. detsembril 2021. Rakendusmääruse (EL) 2020/1092 lisas oli aga ekslikult märgitud, et Lactococcus lactis’e (NCIMB 30160) kasutamise loa kehtivusaja lõpp on 16. august 2030. Seetõttu lisati see viga rakendusmäärusega (EL) 2020/1092 rakendusmäärusesse (EL) nr 1263/2011.
                  
               
                     (4)
                  
                  
                     Selguse ja õiguskindluse huvides on seepärast vaja rakendusmäärust (EL) nr 1263/2011 parandada seoses Lactococcus lactis’e (NCIMB 30160) kasutamise loa kehtivusaja lõpuga.
                  
               
                     (5)
                  
                  
                     Rakendusmääruses (EL) 2020/1092 sätestati, et söödalisandi Lactococcus lactis (NCIMB 30160) loa tingimustes tehtavad muudatused on seotud üksnes söödalisandi koostisega. Vajadust muuta kõnealuse söödalisandi kasutamise loa kehtivusaega ei mainitud. Lisaks on määruse (EÜ) nr 1831/2003 artikli 9 lõikes 8 sätestatud, et luba antakse kümneks aastaks, ja sellisest reeglist ei tohi loa tingimuste muutmise teel kõrvale kalduda. Samuti oli söödalisandite registris söödalisandi Lactococcus lactis (NCIMB 30160) kasutamise loa kehtivusaja lõppemise kuupäev jätkuvalt 26. detsember 2021, isegi pärast rakendusmääruse (EL) 2020/1092 vastuvõtmist. Kavandatud paranduse tagasiulatuva jõu puudumine tooks kaasa ettevõtjate mittediskrimineerimise põhimõtte rikkumise, kuna söödalisandi Lactococcus lactis (NCIMB 30160) kasutamise loa kehtivusaja pikendamisest alates rakendusmääruse (EL) 2020/1092 jõustumise kuupäevast oleks põhjendamatult kasu saanud üksnes need ettevõtjad, kes seda söödalisandit turustavad või kasutavad. Lisaks leitakse, et käesoleval juhul ei mõjuta tagasiulatuvus asjaomaste ettevõtjate õiguspäraseid ootusi. Kavandatav parandus tehakse mittekriminaalses kontekstis, kuna rakendusmääruses (EL) 2020/1092 esitatud loa kehtivusaja vale lõppkuupäev tulenes eksitusest. Seetõttu tuleks käesolevat määrust kohaldada tagasiulatuvalt alates rakendusmääruse (EL) 2020/1092 jõustumise kuupäevast.
                  
               
                     (6)
                  
                  
                     Selleks et säilitada huvitatud isikute õiguspäraseid ootusi ning kavandatava paranduse tagasiulatuva kohaldamise tõttu peaks käesolev määrus jõustuma võimalikult kiiresti.
                  
               
                     (7)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 1263/2011 lisa parandatakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 16. augustist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. märts 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Komisjoni 5. detsembri 2011. aasta rakendusmäärus (EL) nr 1263/2011 Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum’i (DSM 12836), Lactobacillus plantarum’i (DSM 12837), Lactobacillus brevis’e (DSM 12835), Lactobacillus rhamnosus’e (NCIMB 30121), Lactococcus lactis’e (DSM 11037), Lactococcus lactis’e (NCIMB 30160), Pediococcus acidilactici (DSM 16243) ja Pediococcus pentosaceus’e (DSM 12834) lubamise kohta kõikide loomaliikide söödalisandina (ELT L 322, 6.12.2011, lk 3).
         
            (3)  Komisjoni 24. juuli 2020. aasta rakendusmäärus (EL) 2020/1092, millega muudetakse rakendusmäärust (EL) nr 1263/2011 seoses Lactococcus lactis’e (NCIMB 30160) lubamisega kõigi loomaliikide söödalisandina (ELT L 241, 27.7.2020, lk 10).
      
      
         
            LISA
            Rakendusmääruse (EL) nr 1263/2011 lisas parandatakse söödalisandit Lactococcus lactis (NCIMB 30160) identifitseerimisnumbriga 1k2082 käsitlevat kannet järgmiselt:
            
                         
                     
                     
                        veerus „Loa kehtivusaja lõpp“ asendatakse kuupäev „16.8.2030“ kuupäevaga „26.12.2021“.